ddrg/super_eurlex huggingface dataset:
A Bizottság 1560/2000/EK rendelete

(2000. július 17.)

a vaj- és tejszínpiaci intervenció tekintetében az 1255/1999/EK tanácsi rendelet alkalmazása részletes szabályainak megállapításáról szóló 2771/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1040/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 10. cikkére,

mivel:

(1) A vaj- és tejszínpiaci intervenció tekintetében az 1255/1999/EK tanácsi rendelet alkalmazásának szabályait megállapító 1999. december 16-i 2771/1999/EK bizottsági rendelet [3] rendelkezik a vaj szállításáról, betárolásáról, tárolásáról és kitárolásáról. A piaci szereplők érdekében az egyértelműség kedvéért a meglévő rendelkezéseket újra kell fogalmazni, és különösen meg kell határozni a magántárolási szerződések alapján tárolt vaj tárolási költségével és ellenőrzésével kapcsolatos követelményeket.

(2) Az ebben a rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2771/1999/EK rendelet a következőképpen módosul:

1. A 17. cikk (2) bekezdésének második és harmadik albekezdése helyébe a következő rendelkezés lép:

"A fizetendő tárolási költségeket az 1883/78/EGK tanácsi rendelet 6. cikkében [4] megállapított szabványos betárolási, kitárolási és tárolási költségek alapján kell meghatározni."

2. A 33. cikk (3) bekezdése helyébe a következő rendelkezés lép:

"(3) A szerződéses tárolási időszak végén az illetékes hivatal mintavétel útján ellenőrzi a termék súlyát és azonosságát. Amennyiben azonban a vaj a leghosszabb szerződéses tárolási időszak lejárta után még a raktárban van, az ellenőrzés elvégezhető, amikor a vajat kitárolják a raktárból.

Az első albekezdésben említett ellenőrzés céljából a szerződő fél tájékoztatja az illetékes hivatalt az érintett raktározott mennyiségről, legalább öt munkanappal a következőket megelőzően:

i. a 210 napos leghosszabb szerződéses raktározási időszak vége, vagy

ii. a kitárolási munkálatok megkezdése előtt, ha a termékeket a 210 napos időszak alatt vagy után távolítják el.

A tagállamok öt munkanapnál rövidebb határidőt is elfogadhatnak."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 17-én.

a Bizottság részéről

Franz Fischler

a Bizottság tagja

[1] HL L 118., 2000.5.19., 1. o.

[2] HL L 160., 1999.6.26., 48. o.

[3] HL L 333., 1999.12.24., 11. o.

[4] HL L 216., 1978.8.5., 1. o.

--------------------------------------------------
A Bizottság 2882/2000/EK rendelete

(2000. december 27.)

a bizonyos sertéshústermékek export-visszatérítésére vonatkozó különleges feltételekről szóló 2331/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1365/2000/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK [2] tanácsi rendeletre és különösen annak 13. cikke (12) bekezdésére és 22. cikkére,

mivel:

(1) A legutóbb a 739/98/EK rendelettel [3] módosított 2331/97/EK bizottsági rendelet [4] minőségi feltételeket állapít meg, amelyeknek az egyes, export-visszatérítéssel támogatott feldolgozott sertéshústermékeknek meg kell felelniük.

(2) A legutóbb a 2425/2000/EK rendelettel [5] módosított, az export-visszatérítésekre vonatkozó mezőgazdasági termék-nómenklatúra létrehozásáról szóló, 1987. december 17-i 3846/87/EGK bizottsági rendelet [6] megállapítja azon termékek jegyzékét, amelyekre a sertéshúságazatban export-visszatérítés nyújtható.

(3) A 2331/97/EK rendelet I. mellékletében felsorolt termékkódokat összhangba kell hozni a 3846/87/EGK rendelet legutóbbi módosításaival, és a rendelkezésre álló források hatékonyabb kihasználása érdekében az 16010091-es KN-kód alá tartozó, baromfihúst nem tartalmazó termékekkel szemben magasabb minőségi elvárásokat kell támasztani.

(4) Az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2331/97/EK rendelet I. mellékletében az 1601 00 91 KN-kódra vonatkozó bejegyzések helyébe az e rendelet mellékletében rögzített bejegyzések lépnek.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. december 27-én.

a Bizottság részéről

Franz Fischler

a Bizottság tagja

[1] HL L 156., 2000.6.29., 5. o.

[2] HL L 282., 1975.11.1., 1. o.

[3] HL L 102., 1998.4.2., 22. o.

[4] HL L 323., 1997.11.26., 19. o.

[5] HL L 279., 2000.11.1., 14. o.

[6] HL L 366., 1987.12.24., 1. o.

--------------------------------------------------

MELLÉKLET

KN-kód | Megnevezés | Termékkód | Feltételek |

160100 | Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek: | | |

| – Más: | | |

16010091 | – – Kolbász, száraz vagy kenhető, főzés nélkül | | |

| – – Baromfihús- vagy belsőségtartalom nélkül | 160100919120 | a)tömeg szerinti fehérjetartalom: legalább a nettó tömeg 16%-ab)hozzáadott víz nélkülc)állati fehérje kivételével a fehérjék alkalmazása tilos |

| – – Más: | 160100919190 | a)tömeg szerinti fehérjetartalom: legalább a nettó tömeg 12%-ab)hozzáadott víz nélkülc)állati fehérje kivételével a fehérjék alkalmazása tilos |

--------------------------------------------------
A Bizottság 744/2000/EK rendelete

(2000. április 10.)

a marha- és borjúhúsra nyújtott rendkívüli export-visszatérítés feltételeinek megállapításáról szóló 32/82/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [1] és különösen annak 33. cikke (12) bekezdésére,

mivel:

(1) A legutóbb a 2326/97/EK rendelettel [2] módosított 32/82/EGK bizottsági rendelet [3] megállapítja a marha- és borjúhúsra nyújtott rendkívüli export-visszatérítés feltételeit.

(2) Egy szövegezési hiba folytán a 32/82/EGK rendelet legutóbbi, a 2326/97/EK rendelettel történt módosításakor a 2. cikk (2) bekezdése második albekezdésének utolsó mondatát törölték. Ezt a mondatot tehát 1997. december 3-i hatállyal, vagyis a 2326/97/EK rendelet hatálybalépésének időpontjától újból be kell építeni a szövegbe.

(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 32/82/EGK rendelet 2. cikke (2) bekezdésének második albekezdése a következő mondattal egészül ki:

"Az illetékes hatóságok azonban engedélyezhetik a termékek csomagolását azzal a feltétellel, hogy a 3. cikk (2) bekezdésében említett azonosító jelzés, illetve bélyeg továbbra is látható marad az egyes termékeken."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1997. december 3-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. április 10-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 21. o.

[2] HL L 323., 1997.11.26., 1. o.

[3] HL L 4., 1982.1.8., 11. o.

--------------------------------------------------
32001R2299R(01)
2001.11.27. L 308/19 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a mez őgazdasági termékek után járó export-visszatérítési rendszer alkalmazása közös részletes szabályainak
megállapításáról szóló 800/1999/EK rendelet, valamint a mez őgazdasági termékek után járó export-visszatérítési
rendszer alkalmazása közös részletes szabályainak megállapításáról szóló 1291/2000/EK rendelet módosításáról
szóló 2299/2001/EK bizottsági rendelethez
(Az Európai Közösségek Hivatalos Lapja L 308., 2001.11.27., 19. o.; magyar nyelv űkülönkiadás 3. fejezet, 34. kötet, 204. o.)
1. A címben
a következ őszövegrész : „…, valamint a mez őgazdasági termékek után járó export-visszatérítési rendszer alkal-
mazása közös részletes szabályainak megállapításáról szóló 1291/2000/EK rendelet
módosításáról”
helyesen : „…, valamint a mez őgazdasági termékekre vonatkozó behozatali és kiviteli engedélyek
és el őzetes rögzítési igazolások rendszerének alkalmazására kialakított részletes közös
szabályok megállapításáról szóló 1291/2000/EK rendelet módosításáról”;
2. az (1) preambulumbekezdésben
a következ őszövegrész : „… a visszatérítést el őzetesen meger ősítőkiviteli engedélyt …”
helyesen : „… a visszatérítést el őzetesen rögzít őkiviteli engedélyt …”;
3. az 1. cikkben
a következ őszövegrész : „… a visszatérítést el őzetesen meger ősítőkiviteli engedély bemutatása …”
helyesen : „„… a visszatérítést el őzetesen rögzít őkiviteli engedély bemutatása …”;”;
4. a 2. cikk 1. pontjában a „16. cikk els őbekezdésében”
a következ őszövegrész : „… a visszatérítést el őzetesen meger ősítőengedélyek 20. rovatában …”
helyesen : „… a visszatérítést el őzetesen rögzít őengedélyek 20. rovatában …”;
5. a 2. cikk 2. pontjában a „24. cikk (1) bekezdésének b) pontjában”
a következ őszövegrész : „… vagy a visszatérítést el őzetesen meger ősítőigazolás esetében …”
helyesen : „… vagy a visszatérítést el őzetesen rögzít őigazolás esetében …”.03/45. kötet 286 Az Európai Unió Hivatalos Lapja HU
A Bizottság 1565/2001/EK rendelete

(2001. július 31.)

a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej és tejtermékek piacának közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 15. cikkére,

mivel:

(1) A legutóbb az 1207/98/EK rendelettel [3] módosított 2191/81/EGK bizottsági rendelet [4] rendelkezik a nonprofit intézmények és szervezetek vajbeszerzéséhez nyújtott támogatásról. A vaj piacának jelenlegi helyzetét és az említett rendelet szerinti értékesítés szintjét szem előtt tartva csökkenteni kell a támogatás összegét.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2191/81/EGK rendelet 2. cikke (1) bekezdésének első albekezdésében a "105 ECU" összeg helyébe a "100 EUR" szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 31-én.

a Bizottság részéről

Frederik Bolkestein

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 166., 1998.6.11., 37. o.

[4] HL L 213., 1981.8.1., 20. o.

--------------------------------------------------
Az Európai Parlament és a Tanács 1726/2001/EK rendelete

(2001. július 23.)

az élelmiszersegélyezési politikáról, az élelmiszersegélyek kezeléséről és az élelmezésbiztonság elősegítésére szolgáló különleges műveletekről szóló 1292/96/EK tanácsi rendelet 21. cikkének módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 179. cikkére,

tekintettel a Bizottság javaslatára [1],

a Szerződés 251. cikkében megállapított eljárásnak megfelelően [2],

mivel:

(1) A Közösség és annak tagállamai több, az élelmiszersegélyezési politikával, az élelmiszersegélyek kezelésével és az élelmezésbiztonság támogatására szolgáló különleges műveletekkel kapcsolatos nemzetközi megállapodás, köztük az 1999. évi élelmiszersegély-egyezmény tagjai.

(2) Az 1999. évi élelmiszersegély-egyezménynek az Európai Közösség nevében történő megkötéséről szóló, 2000. június 13-i 2000/421/EK tanácsi határozat hagyta jóvá az egyezményt [3].

(3) Szükséges a 1292/96/EK tanácsi rendelet [4] 21. cikkét az 1999. évi élelmiszersegély-egyezmény III. és IV. cikkéhez hozzáigazítani,

ELFOGADTA EZT A RENDELETET:

1. cikk

Az 1292/96/EK rendelet 21. cikke a következőképpen módosul:

"21. cikk

(1) A Tanács, a Bizottság javaslata alapján az Európai Parlamenttel való konzultációt követően minősített többséggel eljárva határozza meg a segély teljes mennyiségének a Közösségre eső részét, az élelmiszersegély-egyezményben a Közösség és tagállamainak közös hozzájárulásaként megállapított, tonnában kifejezett búzaegyenértékben, vagy annak értékében, vagy a tonna és az érték kombinációjában.

(2) A Bizottság koordinálja a Közösség és a tagállamok élelmiszersegély-egyezmény alapján történő segélyműveleteit, és biztosítja, hogy a Közösség és a tagállamok teljes hozzájárulása elérje legalább az ezen egyezményben előírt kötelezettségvállalás szintjét."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 23-án.

az Európai Parlament részéről

az elnök

N. Fontaine

a Tanács részéről

az elnök

A. Neyts-uyttebroeck

[1] HL C 154. E., 2001.5.29., 108. o.

[2] Az Európai Parlament 2001. május 16-i véleménye (a Hivatalos Lapban még nem tették közzé) és a Tanács 2001. július 10-i határozata.

[3] HL L 163., 2000.7.4., 37. o.

[4] HL L 166., 1996.7.5., 1. o.

--------------------------------------------------
A Bizottság 1955/2001/EK rendelete

(2001. október 5.)

a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a harmadik országokban a mezőgazdasági termékekkel kapcsolatos információ átadására és a mezőgazdasági termékek támogatására vonatkozó intézkedésekről szóló, 1999. december 14-i 2702/1999/EK tanácsi rendeletre [1] és különösen annak 11. cikkére,

mivel:

(1) A legutóbb a 962/2001/EK rendelettel [2] módosított 2879/2000/EK bizottsági rendelet [3] meghatározza a fenti rendelet alkalmazására vonatkozó részletes szabályokat.

(2) A 2879/2000/EK rendelet 9. cikkének (3) bekezdése úgy rendelkezik, hogy a Bizottságnak szeptember 30-ig döntenie kell az előterjesztett programokról és a kiválasztott testületekről.

(3) A tagállamok több időt kaptak arra, hogy megküldjék a Bizottságnak az első évre kiválasztott programok és végrehajtó testületek jegyzékét.

(4) Az új rendelkezések végrehajtásának nehézségei miatt bizonyos tagállamok által előterjesztett programokban hiányosságokat állapítottak meg, emiatt jelentős többletinformációt igényeltek, amely csak nemrég érkezett meg a Bizottsághoz.

(5) Ilyen körülmények között annak érdekében, hogy lehetőség legyen a programok vizsgálatának és kiválasztásának befejezésére, a Bizottság első évre vonatkozó döntésének határidejét november 20-ig meg kell hosszabbítani.

(6) Az e rendeletben előírt intézkedések összhangban vannak a mezőgazdasági termékek támogatásával foglalkozó irányítóbizottságok együttes ülésének véleményével,

ELFOGADTA EZT A RENDELETET:

1. cikk

A 2879/2000/EK rendelet 9. cikkének (3) bekezdése a következő albekezdéssel egészül ki:

"Az első évben azonban a Bizottság legkésőbb 2001. november 20-ig hozza meg döntését."

2. cikk

Ez a rendelet az Európai Közösség Hivatalos Lapjában való kihirdetésének napján lép hatályba.

Ezt a rendeletet 2001. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 5-én.

a Bizottság részéről

Franz Fischler

a Bizottság tagja

[1] HL L 327., 1999.12.21., 7. o.

[2] HL L 136., 2001.5.18., 3. o.

[3] HL L 333., 2000.12.29., 63. o.

--------------------------------------------------
A Bizottság 1578/2001/EK rendelete

(2001. augusztus 1.)

a nyersdohányra vonatkozó kvóta-visszavásárlási program alkalmazása alól mentesülő érzékeny termőterületek és/vagy kiváló minőségű fajtacsoportok meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1336/2000/EK rendelettel módosított [1], a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre [2] és különösen annak 14a. cikkére,

mivel:

(1) A legutóbb az 1441/2001/EK rendelettel [3] módosított, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendelet [4] 34. cikkének (2) bekezdése értelmében a Bizottság a tagállamok javaslatainak alapján köteles meghatározni, hogy – az egyes tagállamok garanciaküszöb-értékének legfeljebb 25 %-áig – mely érzékeny termőterületek és mely kiváló minőségű fajtacsoportok mentesülhetnek a kvóta-visszavásárlási program alkalmazása alól.

(2) A tagállamok kérésére ezeket a kiváló minőségű fajtacsoportokat meg kell határozni.

(3) Tekintve, hogy a 2848/98/EK rendelet 35. cikkének (2) bekezdése előírja, hogy a tagállamoknak még szeptember elsejét megelőzően kell nyilvánosságra hozniuk eladási szándékukat, hogy más termelők megvehessék a kvótát, mielőtt még annak visszavásárlására sor kerülne, ezt a rendeletet 2001. augusztus 31-től kell alkalmazni.

(4) Az e rendeletben előírt intézkedések összhangban vannak a Dohánypiaci Irányítóbizottság véleményével,

ELFOGADTA EZT A RENDELETET:

1. cikk

A 2001. évi termésre vonatkozóan a kvóta-visszavásárlás alól mentesülő kiváló minőségű fajtacsoportok mennyiségei a következők:

Portugáliában:

I. csoport: | 1251 tonna |

II. csoport: | 283 tonna |

Franciaországban:

I. csoport: | 1432606 tonna |

II. csoport | 249270 tonna |

III. csoport | 1004381 tonna |

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2001. augusztus 31-étől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. augusztus 1-jén.

a Bizottság részéről

Frederik Bolkestein

a Bizottság tagja

[1] HL L 154., 2000.6.27., 2. o.

[2] HL L 215., 1992.7.30., 70. o.

[3] HL L 193., 2001.7.17., 5. o.

[4] HL L 358., 1998.12.31., 17. o.

--------------------------------------------------
A Tanács 2583/2001/EK rendelete

(2001. december 19.)

a tej- és tejtermékpiac közös szervezésének a sajtra vonatkozó kiegészítő általános szabályairól szóló 2204/90/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel:

(1) A 2204/90/EGK rendelet [3] előzetes engedélyhez köti a kazein és a kazeinátok sajtgyártás során történő felhasználását, és az említett rendelet 3. cikkének (3) bekezdése közösségi bírságot ír elő az engedély nélküli felhasználás esetében, amely különösen a fölözött tejnek a sovány tejpor intervenciós árából eredő értékére vonatkozik.

(2) Mivel a bírság célja az engedély nélküli felhasználásból eredő gazdasági előny megakadályozása, a bírságot a sovány tejpor piaci ára alapján kell kiszámítani, amely hitelesebben tükrözi a fölözött tejnek mint alapanyagnak a valós költségét a sajtgyártásban,

ELFOGADTA EZT A RENDELETET:

1. cikk

A 2204/90/EGK rendelet 3. cikkének (3) bekezdése helyébe a következő rendelkezés lép:

"(3) Az érintett tagállamok által megállapított, illetve megállapításra kerülő bírságok sérelme nélkül, 100 kg kazein és kazeinátok engedély nélküli felhasználása esetén a fizetendő összeg egyrészt a 100 kg kazein és kazeinátok előállításához szükséges fölözött tejnek a sovány tejpor intervenciós árából eredő értéke, másrészt a kazein és kazeinátok piaci ára közötti különbség 110 %-ával egyenlő.

Az említett értékeket a tej- és tejtermékpiac közös szervezéséről szóló, 1999. május 17-i 1255/1999/EK rendelet [4] 42. cikkében meghatározott eljárás szerint állapítják meg."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 19-én.

a Tanács részéről

az elnök

A. Neyts-Uyttebroeck

[1] HL C 304. (E), 2001.10.30., 177. o.

[2] 2001. december 11-i vélemény (a Hivatalos Lapban még nem tették közzé).

[3] HL L 201., 1990.7.31., 7. o.

[4] HL L 160., 1999.6.26., 48. o.

--------------------------------------------------
A Bizottság 2429/2001/EK rendelete

(2001. december 12.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról, valamint az 1493/1999/EK tanácsi rendelet 30. cikkében előírt krízislepárlásnak a portugáliai asztali borokra vonatkozóan történő megindításáról szóló 442/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2826/2000/EK rendelettel módosított [1], a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,

mivel:

(1) A Portugáliában a 2000/01-es borászati évben megindított krízislepárlás következtében további közraktározási létesítmények biztosítására van szükség az intervenciós hivatalokhoz szállítandó alkohol számára. Ez jelentős építkezési munkálatokat tett szükségessé, amelyeket nem lehetett időben befejezni. Ez a helyzet lehetetlenné teszi a lepárló üzemek számára, hogy az alkoholt határidőn belül – azaz 2001. november 30-ig – beszállítsák. Ezért ezt a határidőt egy hónappal meg kell hosszabbítani, és ez a módosítás 2001. december 1-jétől alkalmazandó.

(2) A legutóbb a 2047/2001/EK rendelettel módosított [3] 1623/2000/EK rendelet [4] 62. cikke (1) bekezdése szerint a kérdéses időpont a borászati melléktermékekre vonatkozik. Az 1233/2001/EK rendelettel módosított [5], 442/2001/EK rendelet [6] 4. cikke (3) bekezdése szerint a kérdéses időpont az adott lepárlással előállított alkoholra vonatkozik.

(3) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

(1) Az 1623/2000/EK rendelet 62. cikke (1) bekezdése a következő albekezdéssel egészül ki:

"Az első albekezdéstől eltérően, Portugáliában a 2000/01 borászati év során a lepárlók a legalább 92 térfogatszázalék alkoholtartalommal rendelkező termékeket legkésőbb az adott borászati évet követő december 31-ig szállíthatják be az intervenciós hivatalhoz."

(2) A 442/2001/EK rendelet 4. cikke (3) bekezdése helyébe a következő rendelkezés lép:

"(3) A bort legkésőbb 2001. július 20-ig be kell szállítani a lepárló üzemeknek. A kinyert alkoholt legkésőbb 2001. december 31-ig be kell szállítani az intervenciós hivatalhoz."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 2001. december 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 12-én.

a Bizottság részéről

Franz Fischler

a Bizottság tagja

[1] HL L 328., 2000.12.23., 2. o.

[2] HL L 179., 1999.7.14., 1. o.

[3] HL L 276., 2001.10.19., 15. o.

[4] HL L 194., 2000.7.31., 45. o.

[5] HL L 168., 2001.6.23., 11. o.

[6] HL L 63., 2001.3.3., 52. o.

--------------------------------------------------